Foto’s: Dele van KZN weer onder waterDie botaniese tuine in Nelspruit is onder water (Foto: Loraine Hopley/Facebook) Slegs ’n jaar ná KwaZulu-Natal onder erge oorstromings gebuk gegaan het, is daar dele van dié provinsie weer onder water. Meer as 80 gesinne is in Newcastle ontruim en sakeondernemings moes hul deure toemaak weens oorstromings. Volgens die provinsiale regering is infrastruktuur in die dorp vernietig, maar geen beserings of sterftes is aangemeld nie. Vloede in Newcastle (Foto: Feroza Mohamed/Facebook) Vloede in Newcastle (Foto: Feroza Mohamed/Facebook) Sommige paaie in die noordelike dele van die provinsie, waaronder Ndumo naby Jozini asook Mkuze en omliggende dele, was die naweek heeltemal vir verkeer gesluit weens oorstromings en die verkeer is herlei. Oorstromings weens swaar en aanhoudende reën is die afgelope naweek ook in Gauteng, Mpumalanga en Limpopo aangemeld, met kampe en paaie in die Krugerwildtuin wat teen Maandag steeds vir lede van die publiek gesluit was. Foto’s en video’s word wyd gedeel van paaie, laagwaterbrûe en huise wat op plekke in dié provinsies onder water is. We Definitely having it hard and it's so sad seeing people suffering from uncontrollable situations, people must relocate from such places. The floods in mpumalanga province .#Tutjourn2023 pic.twitter.com/G6acmYUKTN — Noma. MDHLULI (@KnoumahTshiamo) February 12, 2023 The current situation at Thekwane South Mbombela Mpumalanga.#Floods pic.twitter.com/SK9wCWnSEw — Man????????????… (@Man48554302) February 12, 2023 Watermassas het Sondag bulderend en dreunend deur die Laeveld Botaniese Tuine in Mbombela (Nelspruit) in Mpumalanga gestroom. Dié water het deur die tuine vanuit die oorvol Krokodilrivier gestroom weens swaar reën wat sedert verlede week in die provinsie neergesak het. Nelspruit Botanical Gardens. Closed to public as its too dangerous. Posted by Bernie Dinkelmann on Sunday, February 12, 2023 Die N4 by die Waterval-Boven-tonnel in die Laeveld van Mpumalanga was teen Sondagaand heeltemal vir verkeer oopgestel nadat twee vragmotors Saterdag op rotsstortings beland het. Die rotsstorting op die N4 in Mpumalanga (Foto: Verskaf) Die rotsstorting op die N4 in Mpumalanga (Foto: Verskaf) Die rotsstorting op die N4 in Mpumalanga (Foto: Verskaf) Die N4-Schoemanskloofpad was Maandag steeds vir verkeer gesluit nadat rotsstortings en grondverskuiwings ook hier plaasgevind het. Motoriste in Burgersfort, op die grens van Mpumalanga en Limpopo, word versoek om versigtig op die pad te wees nadat sommige dele van die Steelpoortrivier (Tubatse) op die R37 oorloop weens die swaar reën. Die R40-pad tussen Witrivier en Hazyview, wat ook weens oorstromings gesluit was, is intussen gedeeltelik oopgestel. Die Stad Tshwane se nooddienste het Maandag weer slaggereed gestaan om bystand te verleen waar nodig nadat die stad die afgelope naweek op plekke reeds onder oorstromings deurgeloop het weens die aanhoudende reën. Vloede is ook aan die Wesrand in Gauteng aangemeld (Foto: Nelson Canha/Facebook) Vloede in Centurion (Foto: We Are South Africans/Facebook) ’n Man wat Donderdag in die omgewing van die Pretoriase dieretuin in die middestad deur die sterk strome van die Apiesrivier meegesleur is, is Sondagmiddag opgespoor. Volgens Charles Mabaso, woordvoerder van die nooddienste, is die man omstreeks 16:00 in die omgewing van Wonderboom deur die polisie se honde- en duikeenheid gevind. (Foto: Verskaf) Die Gautengse nooddienste en polisie is tans op soek na ’n onbevestigde aantal mense wat deur ’n waterstroom in Olievenhoutbosch meegesleur is. Mabaso sê die Rabie- en Endstraat-laagwaterbrug en paaie in Rooihuiskraalweg in Centurion, asook Roger Dysonweg in Pretoria-Wes was Maandag oorstroom. Een voertuig het in Roger Dysonweg in water vasgesit. Die insittendes is betyds na veiligheid geneem. Motoriste word aangeraai om versigtig te wees vir oorstromings op die Snake Valley-pad in Centurion, naby die lugmagbasis. Indien motoriste kan, moet hulle daardie pad heeltemal vermy, waarsku Mabaso.